Okresná prokuratúra Galanta 
Obrancov mieru 2, 924 29 Galanta 1

Sp. zn. : 3 Pv 485/14/2202	Galanta, 26.11.2014
EEČ : 2-17-337-2014

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec mal. XXXXX rodeného XXXXX  nar.XXXXX bytom XXXXX, nar. XXXXX trvalo bytom XXXXX si pravidelne neplní vyživovaciu povinnosť, hoci mu to vyplýva zo Zákona o rodine a bol k tomuto aj zaviazaný rozsudkom Okresného súdu v Galante vedeným pod číslom konania XXXXX zo dňa  21.08.2007, právoplatného dňa 03.09.2007, ktorým rozsudkom súd zveril mal. XXXXX do osobnej starostlivosti matky XXXXX, rod. XXXXX a otca zaviazal prispievať na výživu mal. XXXXX, výživným vo výške 49,79 € (1500,-Sk) mesačne počnúc od právoplatnosti rozsudku s tým, že výživné je splatné vždy do 25. dňa toho ktorého mesiaca vopred k rukám matky maloletého dieťaťa, pri čom otečc maloletého si svoju vyživovaciu povinnosť riadne neplnil za mesiace január, február, marec a máj 2014  vrátane, čím mu na výživnom vznikol dlh vo výške 199,16 €,

lebo zanikla trestnosť činu

Odôvodnenie:
      Uznesením povereného príslušníka Okresného riaditeľstva PZ Galanta, Obvodné oddelenie PZ Trstice ČVS:ORP-XXXXX zo dňa 20.062014 bolo podľa § 206  odsek 1 Trestného poriadku vznesené obvinenie XXXXX za prečin zanedbania povinnej výživy podľa § 207 ods. 1 Trestného zákona na tom skutkovom základe ako je uvedené vo výrokovej časti tohto uznesenia. Obvinenie bolo vznesené na základe trestného oznámenia XXXXX zo dňa 04.06.2014,  rozsudku Okresného súdu Galanta č.k. XXXXX zo dňa 21.08.2007 právoplatného dňa 03.09.2007, potvrdenia o návšteve školy, rodného listu a ďalších zadovážených listinných dôkazov.

	Dôkazmi zadováženými v priebehu prípravného konania bolo preukázané spáchanie skutku obvineným, a to jednak priznaním sa obvineného, výpoveďou matky maloletého ako aj listinnými dôkazmi.  
	         
Obvinený XXXXX vo svojej výpovedi zo dňa 26.06.2014 uviedol, že si je vedomý svojej vyživovacej povinnosti a vie, že má dlh na výživnom voči svojmu synovi XXXXX za mesiace január, február, marec a máj 2014 a uviedol, že dlžné výživné uhradí akonáhle mu to dovolí jeho finančná situácia. Dňa 04.09.2014 sa na tunajšiu prokuratúru dostavila družka obvineného, ktorá predložila poštovú poukážku preukazujúcu úhradu zaostalého výživného v sume 348,53 Eur zo dňa 04.09.2014, teda úhradu zaostalého výživného vrátane mesiaca august 2014.

Podľa ustanovenia § 86 ods.1 písm. a) Trestného zákona (účinnej ľútosti)  trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 odsek 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
  
	Z uvedených skutočností teda vyplýva, že obvinený svojím konaním splnil podmienky  uvedené v ustanovení § 86 odsek 1  písm. a) Trestného zákona o účinnej ľútosti pri trestnom čine zanedbania povinnej výživy podľa § 207 Trestného zákona.

	Z vyššie uvedených dôvodov som preto rozhodla tak, ako je to uvedené vo výrokovej často tohto uznesenia.

Poučenie:
Proti tomuto uzneseniu je prípustná sťažnosť cestou tunajšej prokuratúry do troch dní od doručenia uznesenia na Krajskú prokuratúru v Trnave. Sťažnosť má odkladný účinok.

JUDr. Barbara Eliašová, LL.M
prokurátorka